โลกความเร็วกับไทยรัฐ : อัลบอน ระเบิดฟอร์มคว้ารางวัลนักแข่งยอดเยี่ยมประจำเรซ
การแข่งขันรถสูตรหนึ่งชิงแชมป์โลก ฟอร์มูลา วัน เรซที่ 19 ของปี ยูเอส กรังด์ปรีซ์ ที่เซอร์กิต ออฟ ดิ อเมริกาส์ เมื่อสุดสัปดาห์ที่ผ่านมา แชมป์ตกเป็นของ วัลต์เตรี บ็อตตาส นักขับชาวฟินแลนด์ของทีมเมอร์เซเดส เอเอ็มจี อย่างไรก็ตาม สนามนี้ ลูอิส แฮมิลตัน นักขับอังกฤษ เพื่อนร่วมทีมของ บ็อตตาส ขโมยซีนชาวบ้านชาวช่องเขาไปหมด แม้จะเข้าป้ายแค่อันดับที่ 2 เท่านั้น เนื่องจากเจ้าตัวทำคะแนนสะสมจนผงาดคว้าแชมป์โลก ฟอร์มูลา วัน ประจำฤดูกาลนี้ได้เป็นที่แน่นอนแล้ว,ลูอิส แฮมิลตัน มี 381 คะแนน ทิ้งห่างอันดับ 2 อย่างบ็อตตาส อยู่ถึง 67 คะแนน โดยเหลือการแข่งขันอีก 2 สนาม นับเป็นการคว้าแชมป์เป็นสมัยที่ 6 และเป็นแชมป์โลก 3 สมัยซ้อนของนักขับจากแดนผู้ดี,ขณะที่อเล็กซานเดอร์ อัลบอน นักแข่งลูกครึ่งไทย-อังกฤษ ของค่าย เรดบูลล์ เรซซิ่ง เกิดอุบัติเหตุจนต้องเข้าพิตตั้งแต่รอบแรก ทำให้เจ้าตัวต้องหล่นไปรั้งอันดับบ๊วยของตาราง แต่ก็ระเบิดฟอร์มไล่แซงคู่ต่อสู้จนขยับมาจบอันดับที่ 5 แม้ว่าจะต้องเข้าพิตรวมถึง 3 ครั้งก็ตาม นักขับวัย 23 ปี คว้ารางวัลนักแข่งยอดเยี่ยมประจำเรซ (Driver of the Day) ไปตามคาด,ส่วนศึกดวลความเร็วสองล้อ อิเดมิตสึ เอเชีย ทาเลนต์ คัพ 2019 เรซสุดท้ายที่มาเลเซีย ปรากฏว่า ก๊อง ธัชกร บัวศรี (หมายเลข 5) ที่สามารถขึ้นได้ถึงอันดับที่ 3 แต่ในรอบสุดท้ายช่วงก่อนเข้าเส้นชัยเจ้าตัวกลับพลาดล้มไปอย่างน่าเสียดาย ทำให้ไม่จบการแข่งขัน,อย่างไรก็ตาม เมื่อรวมคะแนนสะสมตลอดฤดูกาล ธัชกรทำได้ 118 คะแนน อยู่ในอันดับที่ 5 ในส่วน บิว วริทธิ์ ทองนพคุณ และ ฟิล์ม ปิยวัฒน์ ประทุมยศ คว้าอันดับที่ 7 และ 9 ตามลำดับ,ช้าง อินเตอร์เนชั่นแนล เซอร์กิต จ.บุรีรัมย์ เตรียมจัดการแข่งขัน ศึกสองล้อชิงแชมป์ประเทศไทย พีทีที บีอาร์ไอซี ซุปเปอร์ไบค์ 2019 สนามที่ 4 รายการแข่งขันระดับสูงสุดของประเทศไทย ที่รวมสุดยอดนักบิดไทย-เทศ กว่า 200 คน และมีเงินรางวัลสูงที่สุดในประเทศ ระหว่างวันที่ 16-17 พ.ย.นี้,มิดไมล์
อเล็กซานเดอร์ อัลบอน นักแข่งลูกครึ่งไทย-อังกฤษ ของค่าย เรดบูลล์ เรซซิ่ง เกิดอุบัติเหตุจนต้องเข้าพิตตั้งแต่รอบแรก ทำให้เจ้าตัวต้องหล่นไปรั้งอันดับบ๊วยของตาราง แต่ก็ระเบิดฟอร์มไล่แซงคู่ต่อสู้
ฟอร์มูลา วัน,ยูเอส กรังด์ปรีซ์,อเล็กซานเดอร์ อัลบอน,นักแข่งยอดเยี่ยมประจำเรซ,โลกความเร็วกับไทยรัฐ,มิดไมล์,เรดบูลล์ เรซซิ่ง,อื่นๆ